antihydrogen
Store norske leksikon,Realfag,Fysikk,Atom- og kjernefysikk
Antihydrogen er et atom med et antiproton som atomkjerne og et positron (antielektron) som går i bane rundt. Antihydrogen er relevant for studiet av hvorfor det finnes mer materie enn antimaterie i universet.
Fysisk beskrivelse Antihydrogen er motparten til hydrogen innenfor antimaterie. Det har samme masse og magnetiske moment som vanlig hydrogen. Derimot kan det ikke eksistere sammen med hydrogen, da dette ville ført til at hydrogenet og antihydrogenet ble omgjort (annihilert) til elektromagnetisk stråling.I 1995 ble antihydrogen laget eksperimentelt ved CERN ved å bruke partikkelakseleratorer. Les mer i Store norske leksikon antimaterie